CELEX: 62007FN0128
Language: sk
Date: 2007-10-31 00:00:00
Title: Vec F-128/07: Žaloba podaná 31. októbra 2007 – Menidiatis/Komisia

12.1.2008   
            
            
               SK
            
            
               Úradný vestník Európskej únie
            
            
               C 8/32
            
         Žaloba podaná 31. októbra 2007 – Menidiatis/Komisia
   (Vec F-128/07)
   (2008/C 8/56)
   Jazyk konania: francúzština
   Účastníci konania
   
      Žalobca: Andreas Menidiatis (Sint-Genesius-Rode, Belgicko) (v zastúpení: S. Pappas, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie Komisie z 21. decembra 2006, ktorým bola zamietnutá kandidatúra žalobcu na voľné pracovné miesto vedúceho zastúpenia Komisie v Grécku a ktorým bol vymenovaný na toto miesto iný kandidát,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca na podporu svojej žaloby uvádza viacero dôvodov voči rozhodnutiu o zamietnutí jeho kandidatúry na voľné pracovné miesto vedúceho zastúpenia Komisie v Grécku: Najskôr tvrdí nezákonnosť a nerešpektovanie zásad výberového konania. Ďalej uvádza nezákonnosť a nerešpektovanie oznámenia o voľnom pracovnom mieste.
   Ďalší dôvod je založený na porušení článku 11a služobného poriadku. Navyše žalobca uvádza nezákonnosť preradenia pracovného miesta vedúceho zastúpenia Komisie v Aténach do nižšej platovej triedy a nezákonnosť rozhodnutia zo 7. júla 2004 týkajúceho sa spôsobov obsadzovania vedúcich zastúpení.
   Okrem toho uvádza, že oznámenie o voľnom pracovnom mieste bolo neskoro uverejnené, a že odmietnutie prístupu k dokumentom požadovaných žalobcom v sťažnosti nebolo odôvodnené. Nakoniec žalobca uvádza porušenie pravidiel postupnej výmeny zamestnancov pôsobiacich na tzv. citlivých miestach a tiež tvrdí, že viacero indícií nasvedčuje tomu, že došlo k zneužitiu právomoci.